Διάταξη του Γενικού Δικαστηρίου της 21ης Δεκεμβρίου 2023 – Broad Far (Hong Kong) και M21 κατά Επιτροπής
(Υπόθεση T-791/22) 1
(Προσφυγή ακυρώσεως – Δημόσια υγεία – Απόσυρση ορισμένων εξαιρέσεων όσον αφορά τα θερμαινόμενα προϊόντα καπνού – Πράξη που δεν αφορά ατομικά τον προσφεύγοντα – Απαράδεκτο)
Γλώσσα διαδικασίας: η ιταλική
Διάδικοι
Προσφεύγουσες: Broad Far (Hong Kong) Ltd (Wan Chai, Hong Kong, Κίνα), M21 Srl (San Donato Milanese, Ιταλία) (εκπρόσωπος: F. Specchiale, δικηγόρος)
Καθής: Ευρωπαϊκή Επιτροπή (εκπρόσωποι: H. van Vliet, D. Recchia και F. van Schaik)
Αντικείμενο
Με τις προσφυγές που άσκησαν δυνάμει του άρθρου 263 ΣΛΕΕ, οι προσφεύγουσες ζητούν, αφενός, την ακύρωση ή τη μη εφαρμογή του άρθρου 27, παράγραφος 2, της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (ΕΕ 2014, L 127, σ. 1), και, αφετέρου, την ακύρωση της κατ’ εξουσιοδότηση οδηγίας (ΕΕ) 2022/2100 της Επιτροπής, της 29ης Ιουνίου 2022, για την τροποποίηση της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου σχετικά με την απόσυρση ορισμένων εξαιρέσεων όσον αφορά τα θερμαινόμενα προϊόντα καπνού (ΕΕ 2022, L 283, σ. 4).
Διατακτικό
Το Γενικό Δικαστήριο διατάσσει:
Απορρίπτει την προσφυγή.
Παρέλκει η εξέταση των αιτήσεων παρεμβάσεως που υπέβαλαν η Γαλλική Δημοκρατία, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης.
Η Broad Far (Hong Kong) Ltd και η M21 Srl φέρουν, πέραν των δικαστικών τους εξόδων, και τα έξοδα στα οποία υποβλήθηκε η Ευρωπαϊκή Επιτροπή, πλην εκείνων που αφορούν τις αιτήσεις παρεμβάσεως.
Η Broad Far (Hong Kong), η M21, η Επιτροπή, η Γαλλική Δημοκρατία, το Κοινοβούλιο και το Συμβούλιο φέρουν έκαστος τα σχετικά με τις αιτήσεις παρεμβάσεως δικαστικά έξοδά του.
____________
1 EE C 71 της 27.2.2023.